open-index/open-wikipedia-markdown huggingface dataset:
Utvidet Fujitaskala

**Utvidet Fujitaskala** (EF skalaen) er en videreutvikling av den originale Fujitaskalaen (introdusert i 1971 av Ted Fujita), som er en måte å måle tornadoers styrke på. Den utvida Fujitaskalaen ble tatt i bruk fra 1. februar 2007. Som originalen består også EF skalaen seks kategorier, men den rangerer snarere tornadoene etter hvor stor skade de forårsaker, ikke den antatte vindstyrken. Estimatene av vindhastighetene er dessuten sterkt nedjusterte i den nye skalaen.

## Parametere
Parameterne i den nye skalaen er listet nedenfor, i henhold til intensitet. Selv om vindhastighetene og eksempler på det fotografiske skadeomfanget har blitt oppdatert, er skadeomfangsbeskrivelsene lik den i den opprinnelige Fujitaskalaen. Imidlertid benytter den nye målemetoden seg av såkalte skadeindikatorer (*damage indicators*), som i større grad tar hensyn til kvaliteten på skadde strukturer og konstruksjoner når tornadoer skal klassifiseres.

### Klassifisering

## Referanser
Konfliktåret 1763

## Pågående kriger
* Det korsikanske opprøret (Korsika) (1755-1769

### Sjuårskrigen
*Sjuårskrigen (1756-**1763**)
*Den nordamerikanske delen av syvårskrigen: Den franske og indianske krig (1754-**1763**)
**Storbritannia, Irokeserføderasjonen, de tretten koloniene  
**Frankrike, First Nation-allierte:  Algonquin, Lenape, Wyandot, Ojibwa, Ottawa, Shawnee

## Opprør
*Pontiacopprøret (1763-1766)

## Referanser
Massoud Azizi

**Massoud Azizi**, født 2. februar 1985, er en afghansk friidrettsutøver. Hans personlige bestetid på 100 meter sprint er 11.11 sekunder, som han satt i april 2005 i Mekka

Azizi representert Afghanistan under Sommer-OL 2004 i Athen, hvor han konkurrerte i herrenes 100m sprint. Han endte opp på sisteplass i sitt løp, med en tid på 11.66 sekunder. Under det asiatiske mesterskapet havnet Azizi på 7.-plass med en tid på 11.38 sekunder. Han representerte landet sitt igjen under Sommer-OL 2008 i Beijing. Han konkurrerte der i 100 meter sprint og havnet på åttendeplass i sitt løp, og kvalifiserte seg derfor ikke videre. Hans tid ble 11.45 sekunder. Azizi endte opp på 8.-plass under VM i friidrett 2009 i Berling, hvor han løp sammen med Dwain Chambers og den afrikanske rekordholderen Olusoji Fasuba.

Han representerte igjen landet sitt under Sommer-OL 2012 i London, der han konkurrerte i 100 meter. Der løp han på 11,19 i innledningsheatet sitt, som var sjette beste tid i dette heatet, og gikk ikke videre i konkurransen. 

## Personlige rekorder
Azizis personlige rekorder, oppdatert 24. februar 2013:
### Utendørs

### Innendørs

## Referanser


## Eksterne lenker
*
Pei Songzhi

**Pei Songzhi** (kinesisk: 裴松之, født 372 i Wenxi i det som i dag er provinsen Shanxi i Kina, død 451) var en kinesisk historiker i det gamle Kina. 

Han fikk i oppdrag av keiser Wen av Liu Song om å skrive en kommentar til Chen Shous *[[Historien om De tre riker]]*, for å tilføre detaljer som var utelatt fra det opprinnelige verket. Hans kommentar, ferdigstilt i 429, ble integrert i senere utgaver av historieverket, som dermed ble tre ganger lengre.

## Referanser
Steve Valentine

**Steven John Valentine** (født 26. oktober 1966 i Skottland) er skotsk skuespiller og magiker. Han har spilt Nigel Townsend i den amerikanske TV-serien Crossing Jordan. Han spiller Derek Jupiter i *[[I'm in the Band]]* på Disney XD.

## Referanser

## Eksterne lenker
*
Erich Recknagel

**Erich Recknagel** (født 3. desember 1904 i Oberschönau, død 16. august 1973 i Ohrdruf) var en tysk skihopper og kombinertløper som representerte WSV Oberschönau.

Han ble nummer 11 i spesielt hopp i OL i St. Moritz i 1928. Han deltok i VM i 1927, 1929 og 1931, med 9.-plass i Cortina d'Ampezzo i 1927 og Zakopane i 1929 som beste plassering i spesielt hopp. I VM i Oberhof i 1931 deltok han også i kombinert.

Erich Recknagel ble tysk mester i spesielt hopp i 1930. Han var blant de første skiløperne som trente på rulleski sommerstid. I 1948 var han en av stifterne av Øst-Tysklands olympiske komité. Han var også hoppdommer, blant annet under OL i årene 1956-1964 og VM i 1958.

## Kilder
* Sports Reference: Erich Recknagel  (besøkt 2. juni 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Thüringen – Blätter zur Landeskunde: Wintersport von den Anfängen bis 1945

## Eksterne lenker
*
Sagvassdalen naturreservat

**Sagvassdalen naturreservat** ligger lengst sør i Hamarøy i Nordland, grovt sett mellom Kråkmotinden (*Skilggátjåhkkå*) i vest og Sluŋkajávrre i øst og med Rekvatnet (*Goajvojávrre*) i nord og kommunegrensen til Sørfold i sør.

Naturreservatet ble opprettet som en utvidelse av det tidligere Golleriida, og har et totalt areal på 18&nbsp;466 dekar, hvorav 2&nbsp;731 dekar produktiv skog, og er således det største naturreservatet i Hamarøy. 

Reservatet omfatter et stort, velavgrenset dalføre med eldre furuskog, innslag av furuskog på breelvsedimenter, store arealer med rike bjørkeskoger og en velutviklet flommarksskog.
Fagerbakken (*Goallarijdda*) er en li i sørvestsskråningen til Sluŋkávárre med en næringsfattig granittberggrunn som får tilførsel av kalkrikt vann ovenfra.
Den dominerende skogtypen i lia er lauvskog, men her er også arealer med barskog og blandingsskog.
I den nedre delen av lia er noe fattigmyr med lyngbevokste hauger mellom.

Naturreservatet strekker seg nesten helt rundt Sjuendvatnet (*Skuhtjamjávrre*), men inkluderer det ikke.

Formålet med fredningen er å bevare et tilnærmet urørt naturområde med sitt biologiske mangfold i form av naturtyper, økosystemer, arter og naturlige økologiske prosesser.
Området kan brukes til reindrift.

Sagvassdalen ligger under Statens naturoppsyns lokalkontor i Fauske.

## Referanser


## Eksterne lenker
* Miljøstatus: Sagvassdalen naturreservat
* Lovdata: Forskrift om fredning av Sagvassdalen naturreservat
* Direktoratet for naturforvaltning
Konfliktåret 1762

## Pågående kriger
* Det korsikanske opprøret (Korsika) (1755-1769
*Pommerske krigen (1757-**1762**)
**Sverige på den ene siden
**Preussen på den andre siden.

### Sjuårskrigen
*Sjuårskrigen (1756-1763)
*Den nordamerikanske delen av sjuårskrigen: den franske og indianske krig (1754-1763)
**Storbritannia, Irokesarføderasjonen, De tretten koloniene  
**Frankrike, First Nation-allierte:  Algonquin, Lenape, Wyandot, Ojibwa, Ottawa, Shawnee

## Hendelser
*August: Beleiringen av Almeida fant sted da en spansk styrke beleiret og erobret byen Almeida fra portugiserne under sjuårskrigen.
*Oktober-november: Beleiringen av Kassel: Alliert styrke fra Hannover, Hessen og Storbritannia, kommandert av hertug Ferdinand av Braunschweig beleiret og erobret den franskokkuperte byen Kassel. Det var den siste kamphandlingen i Vest-Europa under sjuårskrigen, og krigen endte året etter med freden i Paris.

## Referanser
Tyrolean Airways

**Tyrolean Airways** var et flyselskap fra Østerrike med sitt hovedkontor i Innsbruck. Det var et datterselskap av Austrian Airlines, og var medlem av Star Alliance. Selskapet brukte Austrian Arrows som navn i Austrian-konsernet. Flyselskapets hovedbase var i Innsbruck, men hadde også en større base på Wien internasjonale lufthavn.

Selskapet ble fusjonert med morselskapet, Austrian Airlines og opphørte 31. mars 2015 som selvstendig selskap.

## Referanser


## Eksterne lenker
*
Prøyssisk thaler

**Prøyssisk Thaler** var en myntenhet som ble benyttet i kongeriket Preussen fra 1750 til 1857. Myntenheten skilte seg ut fra den nordtyske Reichsthaler ved at den inneholdt 1/14 av sølvmengden i en Kölner mark med sølv, i stedet for 1/12 av sølvmengden, og ved at den ble preget som en mynt. 

Prøyssisk Thaler ble i 1857 erstattet av Vereinsthaler.
Hu Sansheng

**Hu Sansheng** (kinesisk: 胡三省, pinyin: *Hú Sānshěng* i Ninghai i dagens provins Zhejiang i Kina, født i 1230; død  1302, født *Hú Mǎnsūn*, også kalt *Shēnzhī*, *Méijiàn* og *Jǐngcān*) var en kinesisk historiker i det sene Song- og det tidlige Yuan-dynastiet. I 1250-årene var han embedsmann under overminister Jia Sidao. Etter Song-dynastiets fall i 1279 flyktet han, og i sitt eksil skrev han en kommentar til  Sima Guangs *[[Zizhi Tongjian]]*.

## Referanser


## Litteratur
* Chen, Guangchong, "Zizhi Tongjian" ("Comprehensive Mirror to Aid in Government"). *[[Encyclopedia of China]]* (Chinese History Edition), 1st ed.
Janez Loštrek

**Janez Loštrek** er en slovensk tidligere skihopper som konkurrerte for Jugoslavia. Han ble nummer 27 i VM i skiflyging i Vikersund i 1977. Han deltok i den tysk-østerrikske hoppuka i perioden 1972-1977, med 40.-plass i 1976/77 som beste sammenlagtplassering. Den beste plasseringen hans i enkeltrenn i Hoppuka var 31.-plass i Bischofshofen 6. januar 1977. Han ble nummer 3 i det internasjonale rennet Kongsberg Cup i storbakken i Planica 12. april 1975.

Janez Loštrek representerte skiklubben SSK Logatec.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. , flere sider
* Planica 1934-2011: All international competitions, all podium winners and competitors with the longest ski jumps and flights
* SSK Logatec: Zgodovina (historie, s. 2, slovensk, besøkt 2. juni 2011)

## Eksterne lenker
*
Konfliktåret 1732

## Pågående kriger
*Korsikarevolten (1729-**1732**)
*Afsharid-osmanske krig (1730-1735)
**Afsharid-riket på den ene siden
**Det osmanske rike på den andre siden
*Cresapkrigen (1730-1739)
**Pennsylvania på den ene siden
**Maryland på den andre siden

## Hendelser
*Genova tar tilbake Korsika.

## Fødsler
*22. februar – George Washington, plantasjeeier, militær leder og USAs første president (død 1799)

## Referanser
Fredrik Th. Bolin

**Fredrik Thorstein Bolin** (1931–2005) var en norsk pressemann fra Moss.

Han begynte som journalist i *[[Moss Avis]]* etter artium i 1949. Han studerte senere zoologi og geografi ved Universitetet i Oslo og University of Cambridge og deltok under ekspedisjoner til Svalbard, Grønland, Sør-Amerika og Antarktis. Han hadde også et oppdrag som presseoffiser ved FNs fredsbevarende styrke på Sinai.

I 1965 ble han ansatt i *[[Aftenposten]]*, der han var Brussel-korrespondent fra 1970 til 1976 og redaksjonssekretær for utenriks fra 1976 til 1977. Bolin var tilbake i *Moss Avis* som ansvarlig redaktør fra 1977 til 1992, da han gikk tilbake til en stilling som politisk journalist for samme avis.

Bolin var medlem av Moss bystyre for Høyre 1956–1959. Mens han var redaktør, var Bolin formann i Den Konservative Presses Forening 1986–1994. Han var hadde også styreverv innen idretten, speiderbevegelsen, naturvernorganisasjoner, Round Table, Rotary, Røde Kors og Norsk Polarklubb.

Bolin ble tildelt Antarctica Service Medal i 1966, Médaille d’honneur pour acte de courage et de dévouement i 1968 og flere pressepriser. Han ble utnevnt til æresmedlem av Den Konservative Presses Forening i 1994.

## Referanser
Kārlis Skrastiņš

**Kārlis Skrastiņš** (født 9. juli 1974 i Riga i Latviske SSR, død 7. september 2011 i en flyulykke i nærheten Jaroslavl i Russland), var en profesjonell latvisk ishockey forsvarsspiller, som spilte for Lokomotiv Yaroslavl i Kontinental Hockey League.

## Referanser


## Eksterne lenker
*
I’m in the Band

***I'm in the Band*** er en amerikansk situasjonskomedie som gikk på Disney XD fra 2009 til 2011.

## Handlingsreferat
Femten år gamle Tripp Campbell som bor i Los Angeles, California, elsker rock n 'roll, og drømmer om å være en del av hans favoritt-rockeband Iron Weasel. Når han vinner en radio-konkurranse for å spise middag sammen med Iron Weasel, går drømmen hans i oppfyllelse. Tripp klarer å imponere resten av gjengen med gitar-spillingen sin, og han får mirakuløst rolle som ny gitarist for bandet.

Iron Weasel består allerede av tre middelaldrende medlemmer. Forsanger og sporadisk gitarist Derek Jupiter, bassist Burger Pitt, og trommeslager Ash. Band-kameratene ønsker et langt yngre medlem av bandet, av frykt for å miste den kule, edgy appellen de hadde tidligere. Tripp klarer å overbevise hans fraskilte mor, Beth, om at band-medlemmene kan være gode forbilder for ham. På deres egen sprø måte skal bandet forsøke å veilede Tripp gjennom videregående skole, samtidig som bandet skal gjøre ham til en bona fide rockestjerne.

Med på dette eventyret er også Tripps beste venn, Izzy Fuentes, en håpefull ung sanger, som skal forsøke å holde Tripp ute av eventuelle problemer. Tripp har store forhåpninger for Iron Weasel, og vil gjøre alt han kan for å hjelpe bandet med å gjøre et episk comeback. Tripp forsøker blant annet å  arrangere en ny landsomfattende konsert-turne, og inviterer en kjent musikk-agent til å lytte til musikken deres.

## Medvirkende
* Logan Miller spiller Tripp
* Steve Valentine spiller Derek Jupiter
* Greg Baker spiller Burger Pit
* Stephen Full spiller Ash

## Referanser


## Eksterne lenker
*
Båven

**Båven** er en innsjø sentralt i Södermanland, Sverige. Innsjøen er den tredje største i landskapet, etter Mälaren og Hjälmaren, og den største som ligger helt innenfor landskapets grenser. Båven ligger i kommunene Flen, Gnesta og Nyköping. Innsjøens overflateareal er 68 km², og den ligger 21 meter over havet. Båven dreneres av Husbyån, som går til Långhalsen, som i sin tur dreneres av Nyköpingsån.

Innsjøen karakteriseres av mange forgreninger og mange øyer. Strandlinjen er rundt 500 km lang, og innsjøens gjennomsnittsdybde cirka 10 meter. Innsjøens dypeste punkt ligger over 50 meter under overflaten. Innsjøen har forholdsvis rent vann og et rikt fugleliv med mange vernede områder for fugler. Malle er en sjelden fisk som lever i innsjøen.

Det eneste samfunnet som ligger direkte ved innsjøens bredde, er Sparreholm. Rundt Båven er det slott og herregårder, blant dem Sparreholms slott, Vibyholms slott, Rockelsta, Skedevi.

**Inbåven** er en nord-nordøstlig vik, som har forbindelse med resten av Båven gjennom *Bocksfjärden* og *Jälundsund*. Navnet *Inbåven* er også i bruk et stykke nedenfor *Jälundsund*. Inbåven munner ut i gattet mellom *Hornet* og *Klubben*. *Hornet* er den ytterste spissen på Hyltingeö (se under) og ligger i Gryt sogn. *Klubben* er en tidligere øy, som for tiden gjennom igjengroing har blitt forbundet med fastlandet ved Ullabergs herrgård i Björnlunda sogn. Herregården Boxtorp ligger ved Inbåvens nordlige bredde. Ca tre kilometer nordøst for Inbåven ligger Stjärnhov.

**Hyltingeö** er en stor halvøy i Båven som har forbindelse med fastlandet via et nes og en bro. Halvøya er delt mellom sognene Gryt og Hyltinge sogn. I 2004 kjøpte Göran Persson og Anitra Steen eiendommen Övre Torp på Hyltingeö i Hyltinge sogn. 

## Eksterne lenker
Willi Schuster

**Willi Schuster** er en østerriksk tidligere skihopper. Han ble nummer 24 i storbakken i VM i Oslo i 1966. Han deltok i den tysk-østerrikske hoppuka i perioden 1963-1970, med 23.-plass i 1966/67 som beste sammenlagtplassering. Den beste plasseringen hans i enkeltrenn i Hoppuka var 14.-plass i Oberstdorf 30. desember 1966. Han ble nummer 3 i det internasjonale rennet Janez Polda Memorial i den daværende skiflygingsbakken i Planica 24. mars 1968.

Willi Schuster har i mange år vært trener for yngre hoppere i Kleinwalsertal. Han er far til Werner Schuster, som (pr. juni 2011) er hovedtrener for det tyske landslaget og tidligere østerriksk landslagshopper.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Planica 1934-2011: All international competitions, all podium winners and competitors with the longest ski jumps and flights
* Stuttgarter Zeitung: Werner Schuster neuer Skisprung-Bundestrainer (25. mars 2008, besøkt 2. juni 2011)

## Eksterne lenker
*
Den Konservative Presses Forening

**Den Konservative Presses Forening** (DKPF) var en norsk presseorganisasjon med nær tilknytning til partiet Høyre. Den ble stiftet i 1892 og hadde redaktører, journalister, utgivere og forretningsførere i Høyres partipresse som medlemmer. Foreningen diskuterte både politikk og pressefaglige spørsmål. Da partipressen ble avviklet fra og med 1970-årene, forsvant også grunnlaget for foreningen.

## Historie
Foreningen ble stiftet på et møte i Frimurerlosjen i Kristiania den 29. august 1892. Initiativtagerne var Amandus Schibsted fra *[[Aftenposten]]* og Nils Vogt fra *[[Morgenbladet]]*. Vogt ble foreningens første formann. Christian Friele ble utnevnt til foreningens første æresmedlem, men deltok aldri på møtene.

Allerede i 1898 opptok DKPF et kvinnelig medlem, Anna Hvoslef, som var journalist i *Aftenposten*. Hun fikk snart følge av Valborg Platou i *[[Bergens Aftenblad]]* og Angelique Frost i *[[Adresseavisen|Trondhjems Adresseavis]]*.

Venstres Presseforening ble stiftet i 1894, men i stedet for å ligge i konflikt med hverandre, innledet de to foreningene innledet et tett pressefaglig samarbeid. I 1910 samarbeidet de, etter flere mislykkede forsøk, om å etablere Norsk Presseforbund.

På Høyres landsmøte i 1893 ble vedtatt at DKFP skulle få stille med tre delegater, og DKPFs formann fikk fast plass i Høyres landsstyre. På landsmøtet i 1908 ble det vedtatt, etter forslag fra Amandus Schibsted, at alle sjefredaktører i DKPF skulle være selvskrevne delegater til landsmøtene på lik linje med partiets stortingsrepresentanter. Ved foreningens 25-årsjubileum i 1917 het det at den hadde blitt et «politisk centrum for vort parti, ved siden av de aarlige landsmøter».

I 1945, da partipressen måtte gjenreises etter okkupasjonsårene, ble Norsk Høyrepresse dannet som et fellesorgan for DKPF og Høyres Bladeierforening. Norsk Høyrepresse sørget for en konsolidering av det som skulle bli Høyres Pressebyrå (HP).

Høyrepressen var, sammenlignet med arbeiderpressen, karakterisert av frittstående avisbedrifter og løst organisert. Fra slutten av 1960-årene kom Høyre og partipressen oftere i konflikter om finansiering og redaksjonell selvstendighet. DKPF møtte for siste gang med egen delegasjon på Høyres landsmøte i 1983. Fra slutten av 1980-årene, da det hadde skjedd et generasjonsskifte i mange redaksjoner, anså foreningen seg ikke lenger for å være bundet til Høyre.

I 1993 var det ca. 100 medlemmer i foreningen. Aktiviteten opphørte i 2002.

DKPF hadde lokalforeninger i Vestfold og Østfold, som begge forsvant før moderforeningen.

## Ledere
*Nils Vogt 1892–1898
*Amandus Schibsted 1898–1900
*Thorstein Diesen 1900–1901
*Vilhelm Aubert 1901–1902
*Gudbrand Mellbye 1902–1904
*Kristian Petersen 1904–1906
*Nils Vogt 1906–1909
*Amandus Schibsted 1909–1925
*Olaf Gjerløw 1925–1936
*Harald Torp 1936–1950
*Herman Smitt Ingebretsen 1950–1961
*Torolv Kandahl 1961–1968
*Gunnar Johnsen 1968–1973
*Harry Harsson 1973–1980
*Svein Døvle Larssen 1980–1982
*Kjell Einar Amdahl 1982–1986
*Fredrik Th. Bolin 1986–1994
*Einar Aaraas 1994–1998
*Jan Abrahamsen 1998–2002

## Referanser


## Litteratur
*
*
*
Liu Zhiji

**Liu Zhiji** (forenklet kinesisk: 刘知几, tradisjonell kinesisk: 劉知幾, pinyin: *Liú Zhījǐ*, Wade-Giles: *Liu Chih-chi*, født 661 i Xuzhou det som i dag er provinsen Jiangsu i Kina, død 721) var en kinesisk historiker under Tangdynastiet. 

Liu Zhiji la stor vekt på objektivitet i historieskrivningen og innskrenket seg i sine verker til hovedsakelig å presentere de rene fakta. I motsetning til den tidligere kinesiske historieskrivning benyttet han ikke den fortellerstil som gjerne tok med fiksjon og personlige tolkninger.

I 710 kom  Lius verk *Shǐtōng* (史通), som kan betraktes som verdenslitteraturens første refleksjon over historiografiske problemer. Her kritiserer Liu eldre historikeres stil og metode.

Fra 699 til sin død i 721 virket Liu som konfuciansk lærd i datidens kinesiske hovedstad, Chang'an.

Hn har etterlatt seg minst tolv verker, hvorav  *Sān Jiào zhūyīng* (三教珠英) med sine 1313 juan er det mest omfangsrike.

## Referanser
Tore Stangebye

**Tore Stangebye** (født 1955) er konstituert konsernsjef og daglig leder i Berner-gruppen, samt styreleder for A/S Dagbladet.

## Biografisk skisse
Tore Stangebye vokste opp i bydelen Bøler i Oslo, og spilte i ungdomsårene fotball for Vålerenga fotballklubbs juniorlag. Han er utdannet bedriftsøkonom fra BI, og har en MBA i strategisk ledelse fra Markedshøyskolen i Bergen.

I årene 1991 til 1997 var han administrerende direktør for Dagbladet Trykk, før han overtok jobben som administrerende direktør for Drammens Tidende i fire år, (fra 1997 til 2001). Tore Stangebye jobbet som konserndirektør i Mecoms norske selskap Edda Media (tidligere Orkla Media Dagspresse), hvor han fra 2001 fikk eieransvar for lokalavisene i Vestfold, Telemark, Buskerud og Østfold. I januar 2007 takket han ja til å ta over jobben som ny konserndirektør for Avishuset Dagbladet. I en kortere overgangsfase fungerte Jan Lindh som konstituert konsernsjef mens Stangebye ble løst fra sin forrige stilling.

## Diverse lederverv i næringslivet
* Daglig leder  i Berner Gruppen AS
* Styreleder i Db-Invest AS 
* Styreleder i AS Dagblad – Trykk 
* Styrets leder i AS Dagbladet 
* Styreleder i Db Medialab AS 
* Styreleder i Citypassagen AS 
* Styreleder i Berner New Media AS 
* Styremedlem i Papirkjøp AS 
* Varamedlem ved AS Oslo Ridehus
Aussenalster

**Außenalster** (norsk: «ytre Alster») er en av to kunstige innsjøer innenfor bygrensene til Hamburg i Tyskland, og som er dannet av elven Alster. Den andre innsjøen kalles Binnenalster. Außenalster har et areal på 1,6 km².

«Ytre» refererer her til de gamle bymurene i Hamburg. Außenalster var delen av innsjøen som var på «utsiden» av bymurene. I dag eksisterer ikke lenger bymurene, og i stedet går to bil- og togbruer, Lombardbrücke og Kennedybrücke, over elva. 

Außenalster brukes av innbyggerne i Hamburg for rekreasjon, som for eksempel seiling og roing. Nesten hele bredden av Außenalster er offentlig. Bredden varierer fra smale stiper med grønn mark til store offentlige parker (for eksempel Alstervorland). Det er svært populært å jogge rundt innsjøen (ca 7 km). 

## Eksterne lenker
* Bilder fra den ytre Alster
Diaspora (teknologi)

**Diaspora** er en internettbasert tjeneste for sosial nettverking. Tjenesten er desentralisert, og kjører på et stort antall servere rundt om i verden. Serverne kalles *pods* (engelsk for «frøkapsel»). Hver brukerkonto kalles et *seed* (engelsk for «frø»).

Prosjektet benytter åpen kildekode, og utvikles av Dan Grippi, Maxwell Salzberg, Raphael Sofaer og Ilya Zhitomirskiy, som alle har vært studenter ved Universitetet i New York.

En alfaversjon ble lansert 23. november 2010. Noen servere krever invitasjon for å opprette en brukerkonto i testfasen, andre ikke.

## Referanser


## Eksterne lenker
* 
*
Waldemar Verner

**Waldemar Verner** (født 27. august 1914 i Chemnitz, død 15. februar 1982) en tysk kommunist og offiser i Volksmarine i NVA i DDR. 

Verner ble medlem av det tyske kommunistpartiet i 1930. Han valgte å reise i eksil til Sovjetunionen etter at nazistene tok makten. Han returnerte til Tyskland i 1945 og startet en karriere i marinen (Volksmarine) i det nye Øst-Tyskland i 1950. Han ble utnevnt til admiral i 1961 (som den første i Øst-Tyskland). Fra 1957 til 1959 var han sjef for den Øst-Tyske marine og senere viseforsvarsminister frem til han pensjonerte seg i 1978.

Han var Paul Verners bror.

## Referanser


## Litteratur
* Klaus Froh, Rüdiger Wenzke: *Die Generale und Admirale der NVA. Ein biographisches Handbuch.* 4. Auflage. Ch. Links, Berlin 2000, ISBN 3-86153-209-3
Veit Kührt

**Veit Kührt** (født 3. desember 1940) er en tysk tidligere skihopper som konkurrerte for Øst-Tyskland. Han representerte SC Motor Zella-Mehlis.

Han ble nummer 12 i OL i Squaw Valley i 1960. Han deltok i VM i 1962 og 1966. I Zakopane i 1962 ble han nummer 6 i normalbakken og nummer 12 i storbakken, i Oslo i 1966 ble han nummer 5 i normalbakken og nummer 9 i storbakken.

Veit Kührt deltok i den tysk-østerrikske hoppuka i perioden 1960-1967, med 17.-plass i 1960/61 som beste sammenlagtplassering. Hans beste plassering i enkeltrenn i Hoppuka var 7.-plass i Oberstdorf 30. desember 1960. Han ble nummer 3 i skiflygingsuka i Planica i 1963.

Han ble østtysk mester individuelt i 1960 og 1964, og var på SC Motor Zella-Mehlis' lag som ble lagmestere i 1968.

## Referanser


## Kilder
*  Veit Kuerht – Profil og resultatoversikt hos FIS (ikke fullstendig, besøkt 2. juni 2011)
*  Veit Kurth – Profil og resultatoversikt hos FIS (besøkt 2. juni 2011)
* Sports Reference: Veit Kührt  (besøkt 2. juni 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Planica 1934-2011: All international competitions, all podium winners and competitors with the longest ski jumps and flights
* Sport-Komplett.de: Skispringen DDR – Meisterschaften (besøkt 2. juni 2011)

## Eksterne lenker
*
Senjens Nikkelverk

**Senjens Nikkelverk** er et tidligere gruveverk på Senja i Troms, som var i drift i 14 år (1872–1886), og som nå ligger igjen som et kulturminne på stedet.

Nikkelverket ble bygget opp og drevet av Vivian & Sons, et walisisk foretak, etter at Eilert Brox fant nikkelmalm på gården sin i 1869. Etter datidens målestokk var det et av Norges største og mest moderne bergverk, som på det meste hadde 430 sysselsatte arbeidere. Nesten hele arbeidsstyrken var innflyttere, for det meste svensker og kvener; og mange kom fra den nedlagte gruven i Kåfjord. Som vanlig er ved gruvedrift, bygde bedriften opp et helt samfunn fra grunnen; og det ble reist mer enn 50 bygninger, som i tillegg til driftsbygningene inkluderte bl.a bolig til arbeidere og ingeniører, butikk, kirke, skole, bakeri og arrest.

Da det ble klart at driften ikke lenger kunne fortsette, demonterte firmaet maskiner, utstyr og andre eiendeler av verdi for dem, tok det med seg og dro. På et konsentrert lite område nede på neset, finnes det likevel mye gjenværende bygninger og lignede. Her er dagbrudd med to stoller, murer etter skeidehus, røstehus, smeltehytte og mange bolighus. Synlig er også jernbanetraséen, steinkaien og slaggfyllingen. Ved gruven finner man steinhalder og transportvei.

I tilknytning til gruvedriften ble et vanndrevet elektrisitetsverk bygget i 1882. Dette vannkraftverk ble satt i drift samme høst som Edison Electric Illumenating Company 257 Pearl Street på Manhattan i New York. Anlegget var på 6,5&nbsp;kW og energien ble kun brukt til belysning. Dette var det første vannkraftverket i Europa og muligens i verden.

## Referanser


## Kilder
* Berg kommune - Nikkelverket i Hamn
Sepp Herberger

**Josef «Sepp» Herberger** (1897–1977) var en tysk fotballspiller og -trener. 

Som spiller var han aktiv for SV Waldhof, VfR Mannheim og Tennis Borussia Berlin. Han spilte tre landskamper for Tyskland. Herberger ble berømt som tysk riks- henholdsvis forbundstrener for  i perioden 1936 til 1964. Høydepunktet i hans karrière var seieren i verdensmesterskapet i 1954. Sluttspillet er gått inn i den tyske fotballhistorien som *Wunder von Bern (underet i Bern).*

Herberger meldte seg inn i NSDAP i 1933. Dette kom opp og ble gjenstand for en del kritikk da han i 2008 ble nominert for Hall of Fame des deutschen Sports. Noen år tidligere var det også blitt kjent at han hadde deltatt i en propagandafilm (*Das grosse Spiel*, fra 1942) for nazistene. Den tyske forskeren og historikeren Niels Havemann konkluderte med at Herberger ikke var blitt medlem av nazipartiet på grunn av overbevisning, men mest sannsynlig, slik mange andre innen tysk idrett, på bakgrunn av ambisjoner og opportunisme.

## Referanser


## Eksterne lenker
* 
* 
* 
*
Dieter Bokeloh

**Dieter Bokeloh** (1942–2022) var en tysk skihopper som konkurrerte for Øst-Tyskland. Han representerte ASK Vorwärts Brotterode. Han ble nummer 4 i storbakken i OL i Innsbruck i 1964. Han deltok i den tysk-østerrikske hoppuka i perioden 1961-1966, og ble nummer 23 sammenlagt i 1965/66. Den beste plasseringen hans i enkeltrenn i Hoppuka var 4.-plass i Bischofshofen 6. januar 1962. Han vant skiflygingsuka i Planica i 1963.

## Referanser


## Kilder
*  Dieter Bockeloh – Profil og resultatoversikt hos FIS (ikke fullstendig, besøkt 2. juni 2011)
*  D. Bakeloh – Profil og resultatoversikt hos FIS (besøkt 2. juni 2011)
* Sports Reference: Dieter Bokeloh  (besøkt 2. juni 2011)
* Planica 1934-2011: All international competitions, all podium winners and competitors with the longest ski jumps and flights

## Eksterne lenker
*
Plattformsutraen

***Plattformsūtraen*** (kinesisk: 六祖壇經, pinyin: *Liùzǔtánjīng*) er en religiøs tekst innen den kinesiske zenbuddhismens «sørlige skole», angivelig skrevet av Huineng (638-713). Tekstens fulle tittel er *Plattform-sutraen i én rull, der Den sjette patriark Mester Huìnéng preker i Dàfán-tempelet i Shozhōu, Den ypperste store vogns Mahā-prajñā-pāramimitā-sūtra, Sør-skolens lære om umiddlebar opplysning, med overlevering av det ikke-fenomenelle løfte – Notater samlet av den forkynnende disippel Fǎhǎi* (南宗頓教最上大乘摩訶般若波羅蜜經六祖惠能大師於韶州大梵寺施法壇經).

Tittelens «plattform» er det podiet som buddhistiske talere sto på. Sanskritbegrepet «Mahā-prajñā-pāramimitā» forklares i teksten som «den store visdom som bringer en til nirvana.» Teksten slik den er kjent i dag, finnes i flere versjoner. Den eldste kjente versjonen er fra 900-tallet og ble funnet i en hule i Dunhuang på 1900-tallet. Dette er den eldste teksten hvor sjangerbetegnelsen sutra bruker om annet enn tekster som tilskrives Buddha selv. 

Teksten består av to deler; en samling av Huinengs prekener og referat fra hans samtaler med sine disipler. 
:*«Plattformsutraen blander folkelig fortelling og høyttravende filosofi. Den henviser ofte til tradisjonelle buddhistiske begreper og ritualer, men omdefinerer dem for å fremme sine egne ideer. Først og fremst oppfordrer den oss til å søke den ytterste virkelighet i vår egen opprinnelige natur.»

Teksten er utgitt på norsk i antologien *Zen'', 2007.

## Referanser
Andrej Mjezin

**Andrej Anatolievitsj Mjezin** (belarusisk: Андрэй Анатольевiч Мезiн, russisk: Андрей Анатольевич Мезин, *Andrej Anatoljevitsj Mezin*; født 8. juli 1974) er en belarusisk tidligere ishockeymålvakt.

## Referanser


## Eksterne lenker
*
Hans Kiefert

**Hans Kiefert** (født 1. juni 1905 i Berlin, død 29. desember 1966) var en tysk kommunist og førstesekretær i distriktsledelsen i SED i Berlin i DDR.

## Liv
### Utdanning og arbeid
Han utdannet seg som tømrer og arbeidet fra 1925 i dette yrket. Fra 1919 til 1928 var han medlem i Deutschen Holzarbeiterverbanes.

### KPD-aktivist
Fra 1920 arbeidet Kiefert i Kommunistischer Jugendverband Deutschlands og var fra 1926 til 1929 medlem i sentralkomiteen. I 1923 ble han medlem i KPD. Der var han fra 1929 til 1930 sekretær i distriktsledelsen i Pfalz, fra 1930 til 1931 var han i distriktsledelsen i Hessen og fra 1932 til 1933 var han i distriktsledelsen i Halle-Merseburg. Etter den nazistiske maktovertagelsen arbeidet han illegalt for KPD og ble arrestert 5. mai 1933. Fra 1933 til 1935 satt som fange. Fra 1935 til 1937 var han arbeidsløs til han fant arbeid i Berlin. I mai-juli 1938 ble han igjen holdt som fange. Han hadde kontakter i motstandsgruppen rundt Anton Saefkow. I årene 1943 til 1945 var han soldat i Wehrmacht og tilbrakte årene 1945-46 i sovjetiske krigsfangenskap. 

### SED-funksjonær
Etter den annen verdenskrig ble han medlem i SED og var fra 1954 til 1966 medlem i sentralkomiteen i partiet. Fra 1953 til 1957 var han førstesekretær i distriktsledelsen i SED i Erfurt. Fra 1957 til 1963 var henholdsvis første- og annensekretær i distriktsledelsen i SED i Berlin. Deretter ble han byråd for arbeid i Berlin. Fra 1954 til 1966 var han representant i Volkskammer (fra 1958 som representant for Berlin) og fra 1958 til 1966 representant i byrådet i Berlin.

## Utmerkelser
I årene 1955, 1959 og 1965 mottok Kiefert Fedrelandets fortjenstorden. Urnen hans er satt ned på *Gedenkstätte der Sozialisten* på Zentralfriedhof Friedrichsfelde i Lichtenberg i Berlin.

## Litteratur
* Hermann Weber/Andreas Herbst: *Deutsche Kommunisten. Biographisches Handbuch 1918 bis 1945*, Berlin: Karl Dietz Verlag 2004, S. 369 ISBN 3-320-02044-7
Team Ringeriks-Kraft

**Team Ringeriks-Kraft** var et norsk sykkellag fra Ringerike som syklet somkontinentallag hos Det internasjonale sykkelforbundet (UCI). 

Før 2017-sesongen ble Team Ringeriks-Kraft til Uno-X Hydrogen Development Team, med bakgrunn i et samarbeid mellom Ringerike og Lillehammer Sykkelklubb, samt hovedsponsor Uno-X. Formålet var i første rekke å skape gode forhold for utvikling av nye sykkeltalenter, og det nye laget samarbeidet derfor også tett med Norges Toppidrettsgymnas. 

Navnet er i dag videreført i Ringerike Sykkelklubbs U23-lag, som heter *Team Ringeriks-Kraft U23*.

## Ryttere 2016

## Ryttere 2015

	
	


Bellignies - Grand Prix des Marbriers, 25 août 2015 (A052).JPG|Audun Brekke Fløtten
Bellignies - Grand Prix des Marbriers, 25 août 2015 (A055).JPG|Ole Forfang
Bellignies - Grand Prix des Marbriers, 25 août 2015 (A056).JPG|Njål Kleiven
Bellignies - Grand Prix des Marbriers, 25 août 2015 (A050).JPG|Max Emil Kørner
Bellignies - Grand Prix des Marbriers, 25 août 2015 (A057).JPG|Erik Nyqvist
Bellignies - Grand Prix des Marbriers, 25 août 2015 (A053).JPG|Torstein Træen
Frederik Wilmann under Tour des Fjords 2013.JPG|Frederik Wilmann
Bellignies - Grand Prix des Marbriers, 25 août 2015 (A051).JPG|Kristoffer Sommer Wormsen
Bellignies - Grand Prix des Marbriers, 25 août 2015 (A054).JPG|Syver Wærsted
Bellignies - Grand Prix des Marbriers, 25 août 2015 (C22).JPG|Lagets trailer


## Referanser


## Eksterne lenker
*
Lihesten

**Lihesten ** er et fjell i Hyllestad kommune på 777 moh. som også kalles *Lifjellet*.

Fjellet stiger bratt opp fra fjorden og grenser til Lifjorden, Losneosen, Storakersundet, Åfjorden og Hyllestadfjorden. Høyeste punkt er Risnesnipa, 777 moh. Dette er også det høyeste punkt i Hyllestad kommune. Det mest populære turmålet er Gygrekjeften, som ligger omtrent 714 moh. Ytterst på Gygrekjeften liggen «tanna», en steinformasjon som henger utenfor kanten av fjellet. 

Fjellet består av devonske avsetningsbergarter, m.a. kvarts, gneis og granitt og ulike skiferslag, kitta sammen til hard og knudrete konglomerat som er særs motstandsdyktig mot nedbryting og forvitring. Med klart markert skille hviler konglomeratet på underlag av sandstein frå kambro-silurisk tid.

Lihesten ble kjent i forbindelse med Havørn-ulykken; den til da største flyulykka i Europa i 1936, da postflyet fra Bergen traff fjellet under Risnesnipa og alle syv ombord omkom.

I 1990-åra gikk det et ras fra fjellet og ned i Åfjorden, raset tok med seg en del sjøbuer. Etter dette vart det innført byggeforbud i strandsona mot fjellet.

«Lihest-klyvet», er et populært turopplegg som Hyllestad Idrettslag arrangerer hvert år i begynnelsen av juni. 

## Referanser
D.T. Suzuki

**Daisetsu Teitarō Suzuki** (鈴木 大拙 貞太郎, født 18. oktober 1870 i Ishikawa, død 12. juli 1966 i Kamakura) var en japansk forfatter av bøker om buddhisme, særlig zen- og shinbuddhismen. Han kom første gang til USA i 1897, og regnes for å ha hatt stor betydning for utbredelsen av mahayanabuddhisme og zenbuddhisme i den vestlige verden. 

Han var en respektert skribent og tenker både i utlandet og i japanske zenmiljøer. Han underviste både ved japanske og amerikanske universitet. I sin undervisning forsøkte han å løsrive zen fra sin tradisjonelle historiske og sosiale kontekst, og gjøre det til et universelt begrep, hevet over alle kategorier.

Hans tekst «Hva er zen?» er utgitt på norsk i antologien *[[Zen (bok)|Zen]]*, 2007. Teksten ble opprinnelig skrevet som en tidsskriftartikkel på 1910-tallet, og utkom i en artikkelsamling i 1949.

I 1911 giftet han seg med den amerikanske teosofen Beatrice Erskine Laine Suzuki.
## Referanser
Dag Thorenfeldt

**Dag Eivind Thorenfeldt** (født 1961) er en norsk fotograf. 

Thorenfeldt vokste opp på Bogerud i Oslo. Han har ett år fra journalisthøyskolen, og begynte som fotograf i VG i 1984. I 1990 ble han selvstendig fotograf. Etter dette har han jobbet med flere reklamebyråer og magasiner i Norge. Han driver firmaet Arca med base i Skjærhalden.

Thorenfeldt har hatt flere separatutstillinger. Det har blitt produsert en dokumentarfilm om ham og hans fotografiske arbeider.
## Coverfoto
* TinDrum: *[[How 'Bout This?!]]* (1989)
* Matchstick Sun: *[[Flowerground]]* (1989)
* Dag Kolsrud: *[[December (Dag Kolsrud-album)|December]]* (1990)
* Henning Kvitnes: *[[Veien hjem (Henning Kvitnes-album)|Veien hjem]]* (1991)
* Henning Kvitnes: *[[Songs People Play]]* (1991)
* Bjelleklang: *[[Dæng Dæng]]* (1991)
* Anja Garbarek: *[[Velkommen inn]]* (1992)
* Ole Paus: *[[Biggles' testamente]]* (1992)
* Bjelleklang: *[[Holiholihooo …]]* (1992)
* Silje Nergaard: *On and On* (1993)
* Funhouse: *[[Big (album)|Big]]* (1993)
* Jonas Fjeld: *[[Texas Jensen]]* (1993)
* The Monroes: *[[Long Way Home]]* (1993)
* Guys in Disguise: *[[Guys in Disguise (album)|Guys in Disguise]]* (1994)
* Ratataboo!: *[[Ratataboo! (album)|Ratataboo!]]* (1995)
* Terje Tysland med Elg: *Flyr med alle vindan* (1995)
* Bjelleklang: *[[Synger svart]]* (1995)
* Terje Tysland: *[[Hurra for mæ]]* (1995)
* Halvdan Sivertsen: *Aldri så nær...* (1996)
* Sigvart Dagsland med Stavanger Symfoniorkester: *[[Laiv (album)|Laiv]]* (1996)
* Halvdan Sivertsen: *[[Helt Halvdan]]* (1996)
* JøKleBa: *[[Live! (JøKleBa-album)|Live!]]* (1996)
* Bjelleklang: *[[Kjære Landsmenn]]* (1997)
* Wolfgang Plagge: *[[Ars nova (album)|Ars nova]]* (2002)
* D.D.E.: *[[Næ næ næ næ næ næ]]* (2005)
* Frøydis Ree Wekre: *[[Ceros (album)|Ceros]]* (2005)
* Annar Follesø, Björn Nyman & Christian Ihle Hadland: *[[Bartók (album)|Bartók]]* (2005)
* Wolfgang Plagge: *[[Julevariasjoner]]* (2005)
* Agen'da med Olav Stedje & Knut Brekken: *Venner (Vi vandrar saman)* (2006)
* Bjelleklang: *[[Sokker i sandaler]]* (2006)
* Vamp med Kringkastingsorkestret: *[[I full symfoni]]* (2006)
* Ole Edvard Antonsen: *[[Landscapes (Ole Edvard Antonsen-album)|Landscapes]]* (2007)
* Ellen Sejersted Bødtker: *[[Sonar (Ellen Sejersted Bødtker-album)|Sonar]]* (2008)
* Clark Rundell: *[[Edward Gregson: Trumpet Concerto; Concerto for Piano and Wind "Homages; Saxophone Concerto]]* (2008)
* Henning Kraggerud: **' (2010)
* [[Vamp]] med [[Kringkastingsorkestret]]: ''[[I full symfoni II &ndash; Med Kringkastingsorkesteret]]'' (2010)
* [[Stephan Barratt-Due]]: **' (2012)

## Referanser
Rudi Finžgar

**Rudi Finžgar** (født 7. mai 1920 i Podnart, død 9. juli 1995 i Kropa) var en slovensk skihopper og gründer. Han var den første slovener som hoppet over 100 meter på ski. Han satte til sammen fem slovenske rekorder: I 1941 hoppet han 95 meter i Planica, og forbedret rekorden samme sted til 102 meter i 1947 og 114 meter i 1950. I 1951 og 1952 hoppet han 117 meter i Oberstdorf. Han vant skiflygingsuka i Planica i 1947. Rudi Finžgar deltok i den tysk-østerrikske hoppuka i 1953/54.

Sammen med venner stiftet Rudi Finžgar skifabrikken Elan i 1945.

## Referanser


## Kilder
* Liste over slovenske skiflygingsrekorder og bakkerekorder i Planica (slovensk)
* Planica 1934-2011: All international competitions, all podium winners and competitors with the longest ski jumps and flights
* Slovenia Your Cooperation Partner: Elan Group, Plc. (besøkt 3. juni 2011)

## Eksterne lenker
*
John J. Tokheim

**John J. Tokheim** (født 17. mai 1871, død 15. mars 1941) var en norskamerikansk industrigründer. Han ble født på gården Tokheim i Odda. Han emigrerte til USA seksten år gammel i 1887. De første årene drev han med gårdsarbeid ved Thor, Iowa og gikk på kveldsskole.  

Fra 1890 til 1894 var han i lære som blikkenslager i Des Moines, Iowa. I 1896 vendte han tilbake til Thor og startet blikkenslagerverksted, brønnpumpeservice og jernvarehandel.  Han solgte også parafin og bensin for lamper, ovner og motordrift. Håndteringen foregikk vanligvis ved at man tappet væsken fra liggende fat ned i passende emballasje. Dette var både brannfarlig og upraktisk.

Våren 1898 fikk Tokheim ideen om at det ville være tryggere å lagre bensin i en nedgravd tank utenfor butikken. Han la rør inn i butikken hvor han festet en håndpumpe. I januar 1901 fikk han patent på en pumpe med tilkoblet kalibrert måleglass. Samme år startet han ”The Tokheim Manufacturing Company” for å markedsføre oppfinnelsen. Samtidig begynte bensindrevne biler å bli vanligere, og dette bidro til en kraftig økning av markedet. Tokheim solgte jernvarehandelen.

De neste ti årene vokste produksjonen, og Tokheim utviklet en rekke nye systemer for væskehåndtering, både for drivstoff, kjemikalier og næringsmidler. 

Han ble kjøpt ut av investorer i 1911, og selskapet ble splittet i to deler. Tokheim mente han ble presset ut av de nye eierne.

The Tokheim Manufacturing company skiftet navn til The Tokheim Oil Tank and Pump Company og ble en verdensledende produsent av bensinpumper og annet oljehåndteringsutstyr uten Tokheims videre medvirkning. De er nå et multinasjonalt konsern under navnet ”The Tokheim Group” med hovedkontorer i Paris.

Tokheim selv drev sitt nye firma The Vac Liquid Equipment Company, som skiftet navn i 1916 til The Tokheim Company.

Tokheim døde i 1941, og firmaet ble drevet videre av hans barnløse datter til 1991. Det drives fortsatt under samme navn i Marion, Iowa, og produserer utstyr for væskelagring og tankanlegg.

## Referanser


## Kilder
* Scott Anderson: ''The Gas Pump Showcase'', Petroleum Collectibles Monthly nov. 2002 issue. 

## Eksterne lenker
* The Tokheim Group
* The Tokheim Company
Kolebakkane naturreservat

**Kolebakkane naturreservat** er et vernet barskogsreservat i Gloppen kommune. Området på  dekar ble vernet fra 17. desember 1999 og ligger nordøst for Sandane og nordvest for Breimsvatnet.

Midt i området ligger Røsskleivvatnet, en dam laget av fiskeinteresserte grunneiere. I vannet er det sett ut ørret.

## Referanser
Musō Soseki

**Musō Soseki** (|夢窓 疎石, født 1275, død 20. oktober 1351) var en japansk zenbuddhistisk munk og lærer fra rinzaiskolen. Han var også kalligrafist, poet og hagedesigner.

Hans tekst «Drømmesamtaler» er utgitt på norsk i antologien *[[Zen (bok)|Zen]]*, 2007.
## Referanser
Playero

**Playero** er et guahiboansk språk som snakkes av rundt 240 mennesker langs Araucaelva i departementet Arauca det østlige Colombia nær grensa til Venezuela.

## Eksterne lenker
*
Costaricansk tegnspråk

**Costaricansk tegnspråk** er et tegnspråk som benyttes i Costa Rica. Det er muligens beslekta med Providencia-tegnspråk.

## Eksterne lenker
*
Apalai (språk)

**Apalai** er et karibisk språk som snakkes av rundt 450 medlemmer av apalai-folket i det nordlige Brasil.

## Eksterne lenker
*
Línjì Huìzhào

**Línjì Huìzhào** eller **Línjì Xìxuán** (, i Japan kjent som **Rinzai Gigen**; fødselsår ukjent, død 866 i Hebei) var en kinesisk lærer i zenbuddhisme som levde under Tang-dynastiet. Han regnes som grunnleggeren av Linji-retningen i kinesisk zenbuddhisme; under navnet rinzaiskolen er dette en av de tre hovedretningene i japansk zenbuddhisme. 

Sentrale momenter i hans budskap var at han «fremstiller den ideelle zen-utøveren som et uavhengig individ, fri fra konvensjoner og ikke trollbundet av de tidligere mesternes autoritet»; og dette i en tid da klosterlivet var i ferd med å bli mer regulert. Línjìs stil beskrives også som «kompromissløs i sine valg av læremetoder, som en general som tar alle midler i bruk for å beseire fienden uvitenhet.»

Hans tekster ble først utgitt samlet i 1036 under Song-dynastiet. Verket består av fire deler: «Å stige opp til dharma-hallen» er en samling taler; «Å teste og vurdere» og «Opptegnelse av aktiviteter» inneholder episoder fra hans liv og møter med mennesker; den siste delen er kalt «Andre episoder fra Línjìs liv». Verket, som preges av muntlige dialoger, er utgitt på norsk i antologien *[[Zen (bok)|Zen]]*, 2007. 

## Referanser
Astafjord

:*For artikkelen om sundet, se [[Astafjorden]].*
**Astafjord** er en tidligere kommune i Troms fylke. Astafjord var fra 1837 en del av Ibestad formannskapsdistrikt. I 1926 ble Astafjord, Andørja og Gratangen skilt ut fra Ibestad som egne kommuner. Astafjord hadde da 1&nbsp;018 innbyggere.

1. januar 1964 ble Astafjord, som da hadde et folketall på 1&nbsp;120, slått sammen med Skånland kommune.

## Eksterne lenker
*
Layon

**Layon** (le Layon) er en 89,9 kilometer lang elv i departementene Deux-Sèvres og Maine-et-Loire i Vest-Frankrike. Kilden er nær Saint-Maurice-la-Fougereuse. Elven renner stort sett nordvestover.

## Referanser


## Eksterne lenker
*
Murphy Anderson

**Murphy Anderson** (født 9. juli 1926, død	23. oktober 2015) var en amerikansk tegneserietegner best kjent for sitt arbeid for forlaget DC Comics. 

Anderson begynte sin karriere sent på 1930-tallet og arbeidet opp gjennom årene med serier som *[[Batman]]*, *[[Hawkman]]*, *the Spectre* og *Zatanna*. 

Sammen med forfatteren John Broome skapte han serien *The Atomic Knights* for heftet *Strange Adventures* (DC Comics 1960). Han tegnet også avisserien *[[Buck Rogers]]* en årrekke.

Anderson er kanskje aller mest for sitt arbeid som tusjer for Curt Swan på Superman på 1960- og 1970-tallet. De to blir ofte omtalt som «Swanderson».

## Referanser


## Eksterne lenker
*
Benjamin Bratt

**Benjamin Bratt** (født 16. desember 1963 i California i USA) er en amerikansk skuespiller. 

Bratt er mest kjent for sin rolle som detektiv Rey Curtis i TV-serien *[[Law & Order]]*, og for hans opptredener i filmene *Blood in, Blood Out*, *Miss Congeniality* og *Piñero*. Han spilte også i dramaserien *The Cleaner* og i *[[Private Practice]]*. Han er gift med skuespillerinnen Talisa Soto, som han har to barn med.

## Filmografi
* 1993 Demolition Man
* 1994 Overhengende fare
* 2000 Traffic
* 2004 Catwoman
* 2009 Det regner kjøttboller
* 2013 Grusomme meg 2
* 2013 Det regner kjøttboller 2
* 2014 Ride Along 2
* 2014 TV-serien 24: Live Another Day
* 2016 Special Correspondents
* 2017 Coco
* 2017 Shot Caller

## Referanser


## Eksterne lenker
*
Joan Blondell

**Joan Blondell** (1906–1979) var en amerikansk skuespillerinne. 

## Liv og virke
Etter å ha vunnet en skjønnhetskonkurranse, startet Blondell på en filmkarriere og hun signerte snart en kontrakt med filmstudioet Warner Brothers som hun valgte å forlate i 1939. Blondell dukket opp i mer enn hundre filmer og TV-produksjoner gjennom sin karriere som skuespiller. Hun var mest aktive i filmer på 1930-tallet, og i løpet av denne tiden hun spilte med skuespiller Glenda Farrell i ni forskjellige filmer. 

Blondell ble nominert til en Oscar for beste kvinnelige birolle for hennes innsats i filmen *The Blue Veil* fra 1951. Blondell var gift tre ganger, først til fotograf George Barnes i en privat bryllupsseremoni den 4. januar 1933 i First Presbyterian Church i Phoenix i Arizona. De hadde ett barn, Norman S. Powell, som ble en dyktig produsent og regissør. Paret ble skilt i 1936. Den 19. september 1936 giftet Blondell seg med sin andre ektemann, skuespiller, regissør, og sanger Dick Powell. De hadde datteren Ellen Powell sammen. Blondell og Powell tok ut skilsmisse den 14. juli 1944. 

Den 5. juli 1947 giftet Blondell seg med sin tredje ektemann, produsent Mike Todd, som hun skilte seg fra i 1950. Hennes ekteskap med Todd ble senere beskrevet som en følelsesmessig og økonomisk katastrofe. Hun anklaget ham blant annet for å ha holdt henne ut av et hotellvindu etter anklene. Blondell døde av leukemi i Santa Monica i California i desember 1979 i en alder av 73 år. Hun ble gravlagt på Forest Lawn Memorial Park i Glendale i California.

## Referanser


## Eksterne lenker
*